牛樹梅

牛樹梅，字玉堂，號省齋《乙酉科明經通譜》，又字雪橋，甘肅鞏昌府通渭縣雞川鄉牛坡村人，清朝政治人物。

生平
行一。道光二十一年（1842年）進士，歷官四川雅安縣、隆昌縣、彰明縣知縣。資州直隸州、眉州直隸州、茂州直隸州知州，寧遠府知府至四川按察使。所至有政績，有『牛青天』之稱。咸豐三年，參與陝甘總督舒興阿軍事，被薦為『循良第一』，隨同總兵桂龄。同治中，曾为嘉陵书院山长，岷州文昌书院，成都锦江书院主讲。上書論甘肅剿逆回宜用土勇，光緒初歸鄉，八十四歲卒『牛樹梅，字雪橋，甘肅通渭人。道光二十一年進士，授四川彰明知縣，以不擾為治。決獄明慎，民隱無不達，咸愛戴之。鄰縣江油匪徒何遠富糾眾劫中壩場，地與彰明之太平場相近。樹梅率民團禦之，匪言我不踐彰明一草一木也。迨官軍擊散匪眾，遠富匿下莊白鶴洞，恃險負隅。遙呼曰：「須牛青天來，吾即出。」樹梅至，果自縛出。擢茂州直隸州知州，尋署寧遠知府。地大震，全城陷沒，死傷甚眾。樹梅壓於土，獲生。蜀人謂天留牛青天以勸善。樹梅自咎德薄，不能庇民，益修省。所以賑卹災黎甚厚，民愈戴之。父憂去官。咸豐三年，尚書徐澤醇薦其樸誠廉幹，詔參陝甘總督舒興阿軍事，隨同總兵桂龄。八年，湖廣總督官文薦循良第一，發湖北，病未往。同治元年，四川總督駱秉章復薦之，擢授四川按察使，百姓喜相告曰：「牛青天再至矣！」三年，內召，以老病不出，主成都錦江書院。時甘肅回匪尚熾，樹梅眷念鄉里，遺書當事，論剿回宜用土勇。略云：「軍興以來，劇寇皆南勇所掃盪。今金積堡既平，河州水土猶惡。若參用本省黑頭勇，其利有六：飽粗糲，耐冰霜，一也；有父母兄弟妻子之仇，有田園廬墓之戀，二也；給南勇半餉，即樂為用，三也；無歸之民，收之，不致散為賊，四也；久戰狄、河一帶，不費操練，五也；地勢熟習，設伏用奇，無意外虞，六也。」後總督左宗棠採其說，主用甘軍，卒收其效。光緒初，歸里，卒，年八十四。』。《清史稿》卷四百七十九列傳二百六十六循吏四牛樹桃、牛樹梅編：《胞兄紀略》．北京圖書館藏珍本年譜叢刊第150冊《省齋全集》1別傳張慎儀《今悔庵文》。

 延伸阅读 


 参考资料 

Category:通渭县人
Shu
Category:道光十一年辛卯恩科舉人
Category:清朝雅安縣知縣
Category:清朝隆昌縣知縣
Category:清朝彰明縣知縣
Category:清朝资州知州
Category:清朝眉州知州
Category:清朝茂州知州
Category:清朝寧遠府知府
Category:清朝四川按察使